Хуракассинчи трагеди

Хуракассинчи трагеди (Хуракасси шкулĕнчи вутшар), — Чăваш Енĕн Сĕнтĕрвăрри районне кĕрекен Хуракассин ялĕн шкулĕнче сиксе тухнă вутшарта пулнă питĕ хăрушăлла инкек-синкекХУРАКАССИ ХĂРУШĂ КУН. 

Ку йывăр пăтăрмах 1961 çулхи чӳк уйăхăн 5-мĕшĕнче пулса иртнĕ. Пурĕ 106 ачапа тăватă вĕрентекенĕн пурнăçĕ сарăмсăр татăлнă.

 Пĕрлехи хыпарсем 
Çак кун ачасем ял варринчи йывăç шкула пуçтарăннă. Вĕренӳ çулĕн чĕрĕкĕ вĕçленнĕ май, тата уявпа каникул пуçламăшне саламласа шкулта концерт хатĕрленĕ. Пиччĕшĕсемпе аппăшĕсем концерта шкула çӳремен йăмăкĕсемпе шăллĕсене те илсе пынă. Юрă шăраннă вăхăтра юнашарти физика пӳлĕмĕнче хăрушла шартлатса çурăлнă сасă илтĕнсе кайнă хыççăнах ачасемпе, вĕрентекенсемпе тулнă зала тавраллах çулăм çавăрса илет. Шалтисем кам чӳрече патне, хăшĕ алăк патне талпăннă, анчах хăшĕ ăçта — нихăшĕ те нимĕн те ăнланман.

Çурт ишĕлсе анса вут тамалсан ухмаха тухнă ашшĕ-амăшĕ, ял халăхĕ çунса кăмрăкланнă кĕлеткесен хушшинче хăйсен тĕпренчĕкĕсене шыранă.

Тепĕр кунне ирпе ирех, вырăнти влаç хушăвĕпе (ыранччен хăварма юрамасть, ыран — Октябрьти революци кунĕ. Уяв сĕмне нимĕн те ан пăстăр), ялтан инçех мар çăва çинче тракторпа траншея чавтарнă, пĕчĕк çеç тупăксене ретĕн-ретĕн вырнаçтарса тракторпах çĕрпе хупланă. Пушар ытамĕнчен хăтăлайман 106 ачапа (вăл шутра шкул çулне çитмен 20 тата 7 çулти 24 ача) 4 вĕрентекен тăванла масар çинче ĕмĕрлĕх канăç тупнă.

Шкул директорĕпе (Ярукин С. И.) физика вĕрентӳçне (Иритков М. Н.) ĕçрен хăтарнă та суда панăИстория МОУ «Эльбарусовская СОШ».

 Асăнмалăх 
 Чуна хускатакан, чĕрене ыраттаракан диктант
 1991 çулччен ку пăтăрмах "хупă тема" пулнă. Чылай çул иртсен кăна шкул пулнă вырăнта халăх çине тăнипе, унăн укçи-тенкипе çунса вилнисене асăнса палăк çĕкленĕ. Халĕ кашни çул вăл пăтăрмаха асăнса çынсем палăк патĕнче пухăнаççĕ, айăпсăр çĕре кĕнĕ çĕр вуннă çынна кашнине ятран асăнаççĕ.
 Хуракассинче асӑну комплексĕ уçасшӑн
 Не забываются эти дни 50-летней давности…
 «Стрижи. Память» — Владимир Нагорнов 

 Вуламалли 
 Иванова Н. П., "Эльбарусово. День трагедии 5 ноября 1961 г.", Шупашкар, СВ-Пресс, 2007.

 Асăрхавсем 

 Каçăсем 
 Черная страница трагедии 
 Газета «Спасатель МЧС России» № 31 18 ноября 2010 года//Памятью служат и спортивные рекорды 
 Шкулта ҫунса вилнисене асӑнса митинг иртнӗ
 Хуракассинчи ҫуннӑ шкул вырӑнӗнче часавай пулӗ
 В Чувашии планируют построить мемориальный комплекс, посвященный жертвам Эльбарусовской трагедии
 5 ноября 1961 года в деревне Эльбарусово загорелась школа. Пожар унес жизни более сотни детей.

Категори:Раççейри вутшарсем
Категори:1961 çулхи вутшарсем
Категори:Сĕнтĕрвăрри районĕ
Категори:Чӳкĕн 5-мĕшĕнче пулнисем
Категори:1961 çулхи чӳк уйăхĕ